
Unge  vener! 

„Som  me  att  vaar  fridom  fekk 
so  maa  me  faa  vaart  mæle." 


So  song  Dølen  for  meir  enn  50  aar  sidan;  han 
meinte  at  ein  national  norsk  politik  og  eit  nationalt 
norsk  tungemaal  maatte  fylgjast  aat;  «for  det  eine 
er  folkets  sjølvstendige  liv  ut  og  det  andre  inn". 

Men  kor  langt  har  vi  naadd  fram  i desse  aari  ? 

Det  var  spaadd  alt  i 1811  av  ein  dansk  pro- 
fessor, at  no  naar  nordmennene  endeleg  fekk  sin 
ihøgskule  (universitetet),  daa  skulde  det  ogso  setja 
det  norske  maalet  i høgsætet  att,  liksom  i soge-tidi. 
£ Han  tenkte  vel,  denne  dansken,  at  Norigs  høgskule 
skulde  kjenna  det  som  sin  fyrste  skyldnad  aa  læra 
'f.upp  embættsmennene  i det  norske  folkemaal,  som 
dei  ein  gong  skulde  arbeida  millom,  og  som  minst 
95  pct.  av  folket  tala  og  enno  talar. 

Men  det  norske  universitetet  har  ikkje  vorte  noko 
oslikt  vakthald  um  det  norske  morsmaalet,  so  som 
^dansken  trudde  det  skulde  verta.  Tvertum;  vaart 
embættsstand  har  vore  det  stridaste  til  aa  stydja  det 
danske  bokmaalet  og  til  aa  halda  norsken  nede.  Det 
var  berre  slike  framifraa  fridomsmenner  som  Jonas 

Anton  Hjelm  og  Henrik  Wergeland  som  i 1820 — 
30  aari  saag  samanhengen  millom  fridomen  og  folke- 
maalet. 

Det  kunde  vel  og  i dei  fyrste  tiaari  etter  1814 
vera  mykje  som  kunde  orsaka  høgskulen  og  embætts- 
og  borgar-klassane  i dette  nationale  spursmaalet.  Men 
daa  Ivar  Aasen  for  yver  60  aar  sidan  hadde  lagt 
det  norske  maalet  fram  i ordbok  og  grammatik  o. 
a.,  og  synt  aalmenta  skilnaden  millom  norsk  og  dansk, 
daa  skulde  ein  vel  trudd  at  ikkje  berre  lærde  men- 
ner,  men  alle  som  vilde  fremja  fridomsverket,  ogso 
vilde  vera  med  paa  aa  atterreisa  folkemaalet  vaart 
til  bokmaal.  Kvart  menneskje  maatte  i minsto  no 
sjaa  at  folkeupplysningi  fyrst  fekk  si  rette  magt  paa 
grunnlag  av  det  norske  folkemaalet. 

Men  det  saag  mest  ut  til  at  dei  styrande  var 
heller  nær-synte  eller  synkvervde.  Dei  meinte  at 
«kultur"  var  det  dei  skulde  fremja,  og  det  framande 
bokmaalet  var  det  einaste  saliggjerande  kulturmaalet. 
Stakarane  hadde,  liksom  trolli  vi  les  um  i Ibsens 
Peer  Gynt  i halli  aat  Dovregubben,  faatt  eit  risp 
i auga,  so  at  det  som  var  vesalt  og  rangt,  saag  ut 
som  rett  og  gildt.  Dei  hadde  sjølv  ikkje  so  høg 
kultur  at  dei  hadde  syn  for  at  kultur  hjaa  eit  folk  er 
det  same  som  ein  framvokster  av  den  nationale  per- 
sonlegdom;  eller  at  det  ikkje  er  tenkjande  nokon 
sann  kultur  utan  personleg  eller  folkeleg  framvok- 
ster paa  sant  nationalt  grunnlag.  Eller  som  pro- 
fessor Moltke  Moe  i ei  utgreiding  i «Samtiden"  um 
«Nationalitetog  kultur"  har  sagt:  «Nationaliteterfolke- 
personlighet, og  — i dypet  er  al  personlighet  en 

kraft,  meget  mer  end  et  produkt,  en  kraft  som  fordøier 
enhver  tilførsel  og  omsætterden  til  liv". 

Dei  trudde  at  dei  fraa  si  høge  framande  kultur- 
stode  kunde  sjaa  ned  paa  den  heimlege  «raabarka 
bonden".  I den  framande  kulturen  sitt  namn  hadde 
dei  rett  og  plikt  til  aa  bruka  all  si  magt  til  aa  kverka 
det  maalet  som  bonden  hadde  faatt  i farsarv  fraa 
soge-gullalderen,  og  som  var  morsmaalet  til  borni 
hans.  Dei  skyna  ikkje  at  bonden  nettupp  var  det 
som  er,  og  all  tid  maa  vera,  landsens  magt  og  merg, 
baade  økonomisk  og  socialt  og  nationalt.  For  det 
er  han  som  bind  saman  fortid  og  notid,  so  framtids- 
kulturen  kann  rotfesta  seg  og  bløma  paa  ein  trygg 
national  grunnvoll.  Med  trollrispet  i auga  saag  dei 
„halv-kultiverte“  ikkje  det  som  diktaren  Wel haven 
i ein  heppen  time  timja,  daa  han  song: 

«Din  hjemstavn  bonde  er  en  hellig  jord! 

Hvad  Norge  var,  det  skal  han  engang  vorde 
paa  land,  paa  bølge  og  i folkerang!" 

Med  andre  ord:  dei  saag  ikkje  at  den  norske  maal- 
rørsla  — som  Moltke  Moe  nærmare  greider  ut  — 
er  ei  sann  og  djup  kultur-rørsle.  Dette  har  ogso 
andre  no  faatt  syn  for.  Professor  Gerhard  Gran 
m.  a.  har  synt  oss  korleis  Aasmund  Vinje  ikkje 
naadde  fram  til  aa  løysa  ut  si  store  diktargaave  fyrr 
han  sprengde  seg  ut  or  det  tillærde  bokmaalet,  og 
lok  til  aa  skriva  og  dikta  paa  sitt  eige  morsmaal. 
Daa  steig  han  med  ein  gong  høgt  til  vers  som  lyft 
av  ei  Ganymedes-ørn.  Bokmaalet  laag  som  ein 
tyngjande  stein  paa  givnaden  hans.  Og  slik  har 
det  vore  med  alle  som  er  fødde  i norsken,  men  skule- 

tukta  i dansken.  Bokmaals-tvangen  har  vore  ei 
bakstrævar-rørsle  til  Jorsimpling"  og  »u-kultivering“ 
av  folket  vaart.  Det  ser  soleis  ut  til  at  jamvel  Ibsen 
sjølv  har  havt  eit  slikt  trollrisp  i auga,  daa  han  i 
Peer  Oynt  nyttår  høvet  til  aa  hæda  og  svivyrda  maal- 
reisingi  hjaa  det  norske  folket,  ei  hæding  og  svi- 
vyrding  som  den  andre  store  norsk-danske  diktaren 
vaar,  Bjørnstjerne  Bjørnson,  gapskratta  og  «stor- 
hauka"  aat. 

Naar  det  gjekk  so  med  dei  grøne  trei,  kann 
ein  sagte  vita  korleis  det  saag  ut  i det  store  embætts- 
verket  og  i dei  so  kalla  «kultiverte"  yverklassane. 
Dei  saag  nok  at  i alle  kultiverte  land  var  kulturen 
ein  national  vokster  i samband  med  det  nationale 
maalføret.  Svensk  i Sverike,  dansk  i Danmark,  tysk 
i Tyskland  o.  s.  fr.  Men  dei  naadde  ikkje  fram 
til  aa  sjaa  klaart  samanhengen  millom  kultur  og 
maalrørsle.  Dei  livde  som  i ein  skoddeheim. 

Var  det  nokon  stad  ein  skulde  ha  venta  rettare 
syn  paa  det  ei  atter-reising  av  det  norske  folkemaalet 
hadde  aa  segja  for  kulturframstigi,  laut  det  vel  fyrst 
og  fremst  vera  hjaa  styrarane  av  kyrkje-  og  under- 
visningsdepartementet. Det  var  dei  som  raadde  for 
skipnaden  av  folkeskulen  og  dei  læreverk  som  skulde 
utdana  lærarar  til  folkeskulen.  Men  nei ! Heile  riks- 
raadet  sat  som  i Dovrehallen  og  saag  paa  korleis 
«kulturbylgjone"  herja  vaar  beste  fedrearv,  vaart 
dyre  morsmaal;  dei  jamvel  gledde  seg.  Det  hjelpte 
ikkje  at  vi  den  17de  mai  1814  hadde  atter- reist  Norig 
til  framstig  paa  alle  umkverve.  I riksraadet  var  det 
det  danske  bokmaalet  som  raadde  — trass  i alt. 

Ein  fransk  riksdagsmann  sa  nokre  aar  etter  at 
den  franske  republikken  var  skipa  i 1871:  «Keisar- 

og  kongeættene  kverv  burt,  riksraadane  skifter  — 
men  regjeringskontori  sit  fast,  og  med  dei  dei  gamle 
misbruk  {1’acien  regime!)  So  og  hjaa  oss.  Den 
danske  «kanseli-aand"  og  det  danske  «kanseli-maal“ 
hadde  si  faste  borg  i regjeringskontori  — og  har 
det  for  største  parten  enno.  Den  gamle  «slendrian ", 
den  gamle  skeive  trotten  har  nettupp  sine  djupaste 
røter  der.  Derifraa  har  han  for  ein  stor  del  spreidd 
seg  yver  alt  landet  — den  gamle  »slendrians-aand" 
som  professor  Gran  for  eit  par  aar  sidan  so  raakande 
nemnde  i immatrikuleringstalen  sin  til  dei  nye  stu- 
dentane.  «Vi  norske  er  slendrians-folket  millom  dei 
andre  folk,"  sa  han.  Det  er  som  Goethe  segjer 
i « Faust*': 

«Es  erbt  sich  Gesetze  und  Recht  wie  eine  ewige 
Krankheit  fort."  Men  um  den  naturlege  menneskje- 
lege  retten  — retten  til  aa  vera  heilt  ut  seg  sjølv 
er  det  diverre  aldri  spursmaal  um. 

Difor  skal  de,  unge  studentar!  hugsa  paa  at 
de  har  den  skyldnaden  naar  de  seinare  kjem  inn  i 
embætts-yrket,  eller  i andre  styregreiner  eller  livs- 
stillingar,  at  de  skal  vera  «dei  nye  kostar"  til  aa  sopa 
burt  desse  eldgamle  slendrians-  og  fordoms-kingel- 
vevane,  til  aa  lufta  ut  denne  helsedrepande  gamle 
kontor-lufti.  Gløym  ikkje  at  bokmaalsbacillen  er 
ei  likso  faarleg  farsott  i folket  vaart  som  tuberkel- 
bacillen;  han  avnorskar  folket  og  gjer  oss  til  eit 
laakare  folk  enn  baade  svenskar  og  danskar  og  andre 
som  baade  heidrar  og  dyrkar  sine  nationale  maal. 

Det  trengst  soleis  eit  trufast  vakthald  um  det 
norske  maalet. 

Men  korleis  har  det  t.  d.  gaatt  med  kravet 
fraa  1870-aari  um  at  «talesproget  skal  lægges 
til  grund  ved  skoleundervisningen?"  Vi  ser  paa 
folkeskulane  her  i byen  korleis  »skulefrøkna“  ar- 
beider kvar  dag  med  aa  rydja  ut  hjaa  borni  det  fol- 
kemaal  som  ogso  aalment  vert  tala  av  underklas- 
sane  her  i byen.  Naar  borni  segjer  kua,  brei,  gauk, 
o.  s.  fr.,  fyk  «frøkna"  straks  i véret  og  ropar 
«Fy ! Du  maa  ikke  tale  saa  simpelt!  Det  heter 
koen,  bred,  gjøk!"  Ein  tarv  heller  ikkje  gaa  langt 
ut  i bygdeskulane  for  aa  faa  høyra  korleis  riks- 
maals-lærarar  og  lærarinnor  ogso  der  legg  all  si 
magt  paa  aa  faa  reinska  ut  tviljodane,  dei  tri  kyn 
og  mykje  anna  som  er  serdrag  for  det  norske  maalet; 
danske  ord  og  ordformer  er  det  dei  strævar  med 
aa  faa  sett  i staden.  Det  er  mest  eit  under  at  desse 
fleire  tusund  trottuge  skulemeistrane  ikkje  i alle 
desse  aari  har  magta  aa  faa  det  norske  maalet 
heilt  utrudd  hjaa  borni!  Men  so  djupe,  sterke 
røter  har  det,  at  jamvel  denne  øgjelege  bokmaals- 
tvangen  har  arbeidt  til  faanyttes 

Skulde  ikkje  daa  kyrkje-  og  skuledepartementet 
med  alle  sine  skuledirektørar  her  ha  haide  eit  loyalt 
vakthald  um  morsmaalet  og  haide  nedrivingsflok- 
kane  i age? 

Eller  korleis  har  det  gaatt  med  den  jamstel- 
lingi  millom  «landsmaal"  og  «bokmaal"  som  vart 
vedteke  av  stortinget  i 1885?  Det  har  gaatt  slik 
at  sjølve  leidaren  av  riksmaalsrørsla  beint  fram  neg- 

tar  at  det  er  vedteke  noko  jamstelling!  Visst  er 
det  at  vi  har  sét  heller  lite  til  denne  jamstellingi. 
Enno  sit  norsken  som  eit  svivyrdt  stykkbarn  i dei 
fleste  skulane  vaare  og  dei  fleste  umkverve  i riksens 
styregreiner.  Av  dei  millionar  krunor  som  stortinget 
kvart  aar  løyver  til  desse  skulane  og  andre 
kultur-uppgaavor,  er  det  berre  lite  som  kjem  norsken 
til  gode,  mot  det  som  kjem  til  bate  for  norsk-dan- 
sken.  Heile  stortingsvedtaket  har  liksom  gaatt  i 
gløyme-boki,  baade  i skule-departementet  og  annan- 
stad.  Til  meir  trengst  det  at  den  ungdomen  som 
ein  gong  skal  faa  magti  i landet,  er  vaken  og  ikkje 
let  dei  som  her  har  synda,  faa  døy  i syndi.  For 
det  er  vel  faa  ting  som  soleis  bryt  ned  vyrdnad  for 
lov  og  rett  som  brot  paa  eit  vedtak  som  baae  parti 
hadde  vorte  samde  um  som  eit  fredsvilkaar. 

Men  skulde  ikkje  stortinget  sjølv  magta  aa  halda 
uppe  den  semja  um  jamstelling,  som  var  vedteke  i 
1885?  Vi  har  so  lenge  trudd  at  stortinget  hadde 
magt  og  vilje  til  aa  «retta  det  som  rengt  er,  reisa 
det  som  velt  er“. 

Henrik  Wergeland  sa  i helsingssongen  sin  til 
stortinget  1842: 

«Haakons  hall  og  Olavs  kirke 
reise  vilde  de  av  grus. 

Ha!  det  var  Nordmannavirke, 
var  det  ikke,  Akershus? 

Og  hvad  fryd  for  dine  taarne 
saa  du  Haakons  tid  igjen! 

Det  beror  paa  Norges  kaarne. 

Tidens  guder  er  dens  mænd". 

Det  vart  so  stilt  i landet  daa  Henrik  Wergeland 
døydde  i 1845.  Den  nationale  uppvekkjing  hadde 
mist  føraren  sin.  Hadde  han  faatt  lengre  live- 
dagar  — hadde  han  faatt  uppliva  Ivar  Aasens  og 
andres  modige  upprop  til  bøndene  um  aa  setja 
morsmaalet  sitt  i høgsætet  att  i skule,  kyrkje  og  offent- 
lege  møte  — so  skulde  det  visst  sét  anleis  ut  i 
mangt  og  mykje.  Han  skulde  nok  teke  hand  i 
hanke  for  at  hundradaaret  ikkje  skulde  «nedrødmet" 
fyrr  det  norske  maalet  vaart  hadde  kome  til  sin  rett. 

Eit  lite  døme  paa  korleis  det  stod  til  i tidi  nær- 
mast etter  at  Ivar  Aasen  hadde  faatt  alle  dei  lærde 
gjæsene  paa  Capitolium  til  aa  skrika,  lyt  eg  her 
fortelja:  Daa  eg  kom  inn  paa  Nissens  latinskule  i 

1851  var  læråren  i norsk  ublug  nok  til  aa  nytta 
«Boyesens  Danske  Grammatik".  Det  var  den  vi 
skulde  læra  etter.  Det  var  berre  bruken  av  »sin“ 
og  «deres"  som  det  var  lite  grand  ugreide  med,  sa 
han.  I Danmark  sa  dei  t.  d.:  «Medens  de  stakkels 

sømænd  lider  ondt  paa  havet,  koser  de  andre  sig  i 
hjemmene  med  deres  koner".  Dette  er  rett  i dansk, 
etter  det  6te  bod  i Mose  lov,  men  sa  vi  so  her  i 
landet,  var  Gaml-Eirik  laus,  og  det  6te  bodet  var 
krenkt!  Han  vara  seg  for  aa  faa  oss  til  aa  skyna 
meiningi  i det  4de  bodet:  «Æra  far  din  og  mor  di 
so  du  fær  liva  lenge  i landet".  I minsto  fekk  vi 
ikkje  under  inntuktingi  i «Boyesens  Danske  Gramma- 
tik" høyra  noko  um  at  vi  skulde  æra  det  norske 
morsmaalet  som  det  norske  folk  hadde  ervt  fraa  far 
og  mor  saman  med  det  landet  vi  livde  i.  Det  var 
Boyesens  og  danskanes  maal  vi  skulde  æra,  maa 

vita!  Med  det  framande  maalet  skulde  vi  liva  baade 
godt  og  hyggjeleg  i embætts-baasane  i riksens 
store  fehus  (som  Vinje  tala  um).  For  riksmagtene 
sytte  ikkje  for  andre  enn  dei  som  var  heime  i dan- 
sken. Eg  minnest  og  kor  ille  det  gjekk  meg  ein 
gong  eg  sa  til  ein  dansk  lærar  i geografi  at  Norig 
laag  paa  58de  og  7 1 de  breiddegrad  paa  norsk,  medan 
han  vilde  ha  det  paa  dansk,  (otte  og  halvtredsindsty- 
vende  og  en  og  halvfjerdsindstyvende).  Eller  ein  annan 
gong  eg  i ein  norsk  stil  um  «En  høstdag"  hadde 
skrive:  «vi  legte  gjemsel  mellem  kornstaurene". 
Daa  fekk  eg  vita  at  det  «paa  norsk"  ikkje  heitte 
„ legte"  men  legede  og  at  det  berre  var  «den  ukul- 
tiverede  almue"  som  sa  Mstaur",  «dannede  menne- 
sker" sa  stør.  — So  høgt  stod  dansken  her  i hovud- 
staden  i dei  dagar,  at  dei  paa  det  einaste  teater 
berre  hadde  danske  skodespelarar,  den  fine  kultur- 
snobben skulde  ha  eit  godt  mynster  til  aa  retta  talen 
sin  etter!  Det  var  system  i avnorskingsarbeidet ! Det 
har  ogso  med  systematisk  drivhus-drift  halde  seg 
godt  i hovudstaden,  som  dei  dif  or  ogso  arbeider  so 
hardt  for  skal  verta  heitande  Christiania  og  ikkje  taka 
det  gamle  norske  namnet  Oslo-  Det  har  nok  ogso 
tidt  og  jamt  synt  seg  baade  ved  gymnasiast-pipingi 
mot  «Det  norske  teatret"  og  ved  andre  tilhøve  at 
«gjengangerene",  pedantane  og  danemaalsmennene 
trivst  framifraa  vel  i det  gamle  døyande  Christiania  — 
liksom  makken  i gamall,  utskjemd  ost  eller  ult  kjøt. 

De  kann  daa  skyna  kor  sterk  «provins-aandi" 
har  vore  i yverklassane.  Og  som  epli  ikkje  fell 
langt  fraa  treet,  so  har  borni  ogso  heilt  gaatt  i fote- 

fari  til  federne  sine  — til  dess  dei  — eller  surne  av 
dei  i minsto  — som  hadde  ete  av  ..kunnskapstreet", 
ein  vakker  dag  gjorde  upprør  og  reiste  seg  til 
vern  um  det  norske  morsmaalet. 

I 1850-aari  tok  daa  endeleg  vinden  so  smaatt 
til  aa  snu  seg.  Som  Vinje  song  i fyrste  nr.  av  ..Dølen" 
i 1858: 

„Her  lengje  bles  ein  sunnanvind, 
som  Noreg  sveid  og  brende. 

No  er  det  som  ein  nordanvind 
vil  driva  den  attende". 

Med  Aasen  og  Vinje  kom  det  eit  heilt  tid- 
skifte.  Ein  norsk  bokavl  tok  no  til  aa  bløma  upp. 
Vi  ser  av  Anton  Aures  boklista  yver  norske  bøker 
at  norsken  alt  no  har  ein  gild  bokavl,  og  rekk  snart 
sagt  yver  alle  umkverve,  i dikting,  vitskap,  soge  og 
praktiske  kunnskapsgreiner.  Norsken  tevlar  no  med 
norsk-dansken  i mest  alle  leider. 

Difor  reiser  det  seg  ogso  sterkare  krav  til  aa 
bryta  nye  vegar,  so  morsmaalet  kann  naa  fram  til 
full  jamstelling  med  bokmaalet.  Vi  har  ogso  no, 
serleg  etter  1905,  vakse  munaleg  fram  i den  ære- 
kjensla  som  krev  at  alle  fedrelandsvener  legg  all  sin 
hug  og  dug  i eit  djervare  vakthald  og  aa  søkja  jamt 
lenger  og  lenger  fram. 

«Dagen  er  uppe;  det  er  tid  til  aa  vakna  og  gjera 
manndomsverk",  som  det  heiter  i Bjarkemaal  som 
Tormod  kvad  paa  Stiklestad.  Men  det  er  mange 
som  maa  vekkjast  or  svevn  og  faakunne.  Det  er 
diverre  enno  altfor  mange  i sjølve  maalmannslægret 


13 


og  i ungdomslagi,  som  dei  høver  paa  dei  ordi  av 
Henrik  Ibsen: 

«Gaar  til  sin  gjerning  de  norske  mænd, 
viljeløst,  vimrende,  ved  ei  hvorhen. 

Skrukker  sig  hjerterne,  smyger  sig  sindene, 
veke  som  vaggende  vidjer  for  vindene." 

Kjenner  ikkje  nokon  kvar  folk  som  gjev  seg  ut 
for  maalmenner,  og  som  ikkje  legg  ei  stikke  i kross 
til  aa  frem  ja  vaar  sak?  Som  staar  «viljeløst  vim- 
rende endaa  dei  veit  at  her  er  ei  fedrelandsk  hei- 
lag sak,  som  skulde  vekkja  «viljens  unge  løve"  til 
siger  og  ære  og  framgang  for  folk  og  land? 

«Setzet  Ihr  nicht  das  Leben  ein,  nie  wird 
Euch  das  Leben  gewonnen  sein."  Røynsla  har  vist 
at  desse  ordi  av  den  store  tyske  diktaren  Schiller 
er  eit  sant  ord  til  alle  tider. 

Eller  hugsar  de  ikkje  korleis  Ibsen  i Peer  Gynt 
let  presten  tala  ved  gravi  til  han  som  hadde  hogge 
tumalfingeren  av  seg  for  aa  gaa  fri  hermanns- 
tenesta,  til  vern  for  folk  og  land? 

.» — — — Han  var  en  nersynt  mand. 

Folk,  fædreland  det  høie, 

det  som  skulde  malmtungt  hjerter  naa, 

stod  stedse  slørt  av  taake  for  hans  øie." 

Men  aa  gjera  seg  av  med  morsmaalet  sitt  er 
vel  verre  enn  aa  gjera  seg  av  med  tumalfingeren 
sin?  Yver  honom  som  gjer  dette  nidings-verket 
skal  vel  gravtalen  falla  med  mangedubbel  vegt.  Ein 

slik  kar  er  vel  mange  gonger  laakare  en  nokon  «for- 
svars-nihilist“.  Men  Ibsen  hadde,  som  fyrr  sagt,  sjølv 
faatt  noko  avtrollrispet  i auga,  han  gjekk  sjølv  i taake  og 
saag  ikkje  korleis  gravtalen  til  presten  var  ein  tale  yver 
han  sjølv,  daa  han  hædde  det  norske  maalet  og  maal- 
mennene  (,,400  aarig  natten  ruget  over  abekatten" 
o-  s.  fr.).  Han  var  sjølv  for  nærsynt  til  aa  sjaa 
kva  «folk,  fædreland  det  høie,  som  skulde  malm- 
tungt  hjerter  naa",  hadde  aa  segja  i ei  national  kul- 
turrørsle  som  maalsaki  er. 

Men  vi  kann  likevel,  i takksemd  for  det  store 
og  gode  han  har  dikta  og  fremja,  segja  med  pre- 
sten i slutten  av  talen: 

« Men  høit  paa  heiens  hvelv 

i slægtens  snævring,  hvor  han  saa  sit  virke, 
der  var  han  stor,  fordi  han  var  sig  selv. 

Den  klang,  han  skaptes  ved,  den  blev  sig  lig. 
Hans  færd  var  langspil  under  spaanens  dæmper." 

«Ver  deg  sjølv!"  Ja,  rett  sagt,  og  godt,  kjære 
Ibsen!  Det  er  vilkaaret  for  all  vokster,  for  all  kul- 
tur, for  all  sann  og  sterk  personlegdom.  Men  skal 
den  norske  bonden,  det  norske  folket  faa  vera  «seg 
sjølvu  i aand  og  sanning,  lyt  det  ogso  faa  hevda  sitt 
norske  morsmaal  fullt  og  fritt.  Daa  lyt  det  ogso  vera 
slutt  med  riksmaalstvangen,  som  vil  hindra  borni 
fraa  aa  vera  seg  sjølve,  og  gjer  oss  armare  enn  vi 
kunde  vera. 

Fram  daa  — til  vakthald  um  det  norske  maa- 
let! Latt  oss  minnast  Ibsens  ord! 

Det  var  «i  slægtens  snævring"  Ibsen  stillte  si 
harpe  og  song;  det  var  under  fortrykte  aandsvilkaar 
for  det  norske  folket;  det  hadde  ikkje  naadd  fram 
til  aa  vera  seg  sjølv;  det  hadde  ikkje  vunne  aa 
gjera  seg  fri  fraa  dansketids-skodda.  Berre  ei  sterk, 
frisk  national  aand,  runni  av  norsk  bondeætt,  som 
Aasmund  Vinje,  kunde  magta  aa  lyfta  seg  upp  yver 
denne  «slægtens  snævring",  og  trass  i all  motgang  og 
all  hinder  rydja  tufti  for  ein  blømande  norsk  bokavl, 
til  framtids  gagn  og  ære  for  land  og  folk. 

Det  politiske  bakstrævet  sette  i 1860-70  aari  serleg 
hardt  inn  med  skandinaviske  (dansk)  og  amalgami- 
stiske  (svensk)  straumdrag  til  tyning  av  alt  norsk. 
Mistrui  til  alt  nationalt  ovra  seg  paa  mange  maatar. 
At  national-diktaren  vaar,  Aasmund  Vinje,  vart  kasta 
ut  av  justitsdepartementet  i 1868  er  kjent  nok.  I 
same  aaret  var  det  at  nokre  av  høgre-riksraadane 
i eit  framlegg  til  stortinget  raadde  fraa  eit  forslag 
fraa  Vinje  um  at  gamal-norsk  skulde  vera  eit  lære- 
emne i dei  høgre  skulane.  Dei  nøgde  seg  heller 
ikkje  med  dette,  men  vaaga  endaa  til  aa  bannlysa 
alt  som  kunde  fremja  ein  national  kultur-framvokster. 
Dei  sa  at  «interessen  for  og  troen  paa  og  kjærligheden 
til  det  nationale"  var  so  altfor  stor  fyrr,  at  ein  skulde 
vara  seg  for  aa  nøra  upp  under  denne  skade-elden 
med  gamal-norsk.  Naar  folk  kom  til  aa  lesa 
sogone  vaare  i grunn-maalet,  kunde  dei  koma 
til  aa  samanlikria  Norig  i si  glanstid  med  nedgangs- 
og  forfalls-tidi  i 1860-80-aari,  og  vidare  faa  augo 
opne  for  korleis  det  norske  talemaalet  i vaar  tid 
ættar  fraa  det  gamle  norske. 

Men  — det  politiske  bakstrævet  grov  si  eigi 
grav.  Etter  1 8S4  kom  det  ei  sterkare  national  rørsle 
i 1885  fekk  vi  det  fyrr  nemnde  stortingsvedtaket  um 
at  norsken  skulde  vera  jamstelt  med  dansk-norsken. 
Det  leid  og  det  skreid  frametter,  um  ikkje  paa  langt 
nær  so  fort  og  sterkt  som  ventande  kunde  vera. 
Sjaa  berre  paa  korleis  avnorskingsarbeidet  vert  drive 
med  full  kraft  enno;  sjaa  kor  iherdigt  det  driv,  so  ser 
ein  og  kor  smaatt  norskdoms-arbeidet  gaar  i saman- 
likning!  Her  ligg  enno  ei  vid  mark  som  ventar  paa 
folk  med  plog  og  horv  og  saakorn! 

Men  no  tek  ogso  austlandsbygdene,  som  so 
lenge  har  lege  stille,  til  aa  røra  paa  seg  i maal- 
vegen.  Vi  har  sét  at  Romerikes  ungdomssamlag 
har  gjeve  upp  si  «nøytralitet"  i maalsaki  og  teke 
paa  med  «et  selvstændigt  maalarbeide  her  øst". 
Amtsskulestyrar  Eivind  Berggrav-Jensen  har  alt  halde 
liktalen  yver  «den  norsk-danske  riksmaalsbevægelse"; 
den  har  «ifølge  selve  livsloven  været  en  dømt  be- 
vægelse";  den  er  «uten  haap  og  nationalt  uklar". 
Men  alt  lenge  fyrr  Berggrav-Jensen  og  Romerikes 
ungdomssamlag  tok  til  aa  røra  paa  seg,  hadde  folk 
skyna,  at  det  med  austlandsbygdene  eller  «flatbyg- 
dene" paa  austlandet  baade  vilde  koma  ei  ny  og 
sterkare  magt  i atterreisingi  av  vaart  norske  folkemaal. 
Med  austlandsmaalet  vilde  ein  og  koma  nokre  stig 
nærmare  den  faktisk  livande  talen,  og  dermed  gjeva 
heile  maalrørsla  ein  sterk  framstøyt.  Alt  i 1883 
heldt  eg  paa  eit  møte  her  i hovudstaden  eit  foredrag 
um  dette.  (Sjaa  «Dagbladet"  for  10de  januar  1884, 
og  i «Dagbl."  for  23de  febr.  s.  a.  kom  ogso  Moltke 

Moe  med  eit  uppsett  der  han  gjev  meg  sin  stud- 
nad).  Sidan  har  fleire  og  fleire  reist  kravet  paa  at 
«landsmaals-normalen"  i skriftform  m.  v.  maa  verta 
revidert,  so  det  kann  verta  liksom  ei  tidhøvelegare 
bru  millom  austland  og  vestland. 

Det  har  vorte  ein  strid  um  dette  spursmaalet- 
Men  ikkje  rettare  enn  eg  ser,  er  austlandsreisingi 
retta  mot  riksmaalet  eller  norsk-dansken  og  ikkje 
mot  den  norske  maalrørsla.  Eg  skynar  ikkje  at  det 
er  nokon  faare  for  den  norske  maalreisingi  i at  ein 
gjev  rom  for  slike  austlands-former  som  kua  og  sola 
i staden  for  kui  og  soli  o.  s.  fr.  Eg  er  ikkje  samd 
med  futen  i Holbergs  «Peder  Paars",  som 
«da  han  et  i foruden  tøddel  saa 
skreg:  inden  stakket  tid  vi  et  barbari  vil  faa!" 
Kann  no  desse  flatbygdene  faa  tilhøve  til  aa 
reisa  seg  til  strid  for  bygdemaali  sine,  vil  det  vera 
eit  munalegt  framstig  for  maalrørsla  i det  heile. 
Noko  «barbari"  eller  «anarki"  fæler  eg  ikkje  for,  um 
amtsskulestyrar  Berggrav-Jensen  fær  lukka  med  seg 
i den  striden.  Eg  i minsto  er  Berggrav-Jensen  takk- 
sam for  den  striden  han  har  reist.  Han  fann  og 
ei  høveleg  tid  til  aa  reisa  uppropet  til  flatbygdene 
um  aa  slaa  fylgje  i maalsrørsla  til  hevding  av  bygde- 
maalet.  Det  kom  paa  lag  samstunds  med  det  store 
bondemøtet  paa  Litlehamar,  der  bøndene  dryfte 
spursmaali  um  korleis  dei  best  skal  halda  bonde- 
baten  fram  i vaare  tider.  Og  bondebaten  — vart 
det  sagt  — heng  med  hjartestrengjene  sine  saman 
med  det  norske  bondemaalet.  Utan  maalreising  vert 
det  heller  ikkje  nokor  magt  i bondereisingi.  Ogso 

i høgrepartiet  er  det  dei  som  skynar,  at  eit  konser- 
vativt parti  maa  og  staa  paa  national  norsk  grunn 
um  det  skal  vera  liv  lage. 

Eg  skal  ikkje  her  gaa  nærmare  inn  paa  korleis 
brui  millom  dei  ymse  bygdemaali  skal  verta  bygd. 
Den  nemndi  kyrkje-  og  skuledepartementets  styrar, 
Løvland,  nett  har  faatt  samla,  vil  nok  snart  leggja 
fram  ei  utgreiding  som  liksom  skal  peika  ut  fram- 
tids-vegen  til  ei  semje  i maal vegen  paa  norsk 
grunnlag. 

Til  slutt  skal  eg,  som  har  vore  med  i maal- 
rørsla  heilt  fraa  1860-aari,  berre  faa  lov  til  aa  segja, 
at  sjølve  den  «fornorskingi",  som  ein  flokk  av  «riks- 
maalsmennene"  held  paa  med,  ogso  er  «eit  stig  paa 
heimvegen"  til  norsk  maal,  som  vi  maalmenner 
og  har  orsak  til  aa  gleda  oss  yver.  Di  meir  for- 
norsking — di  nærmare  det  norske  livande  talemaal. 
Ogso  riksmaalsfolk  tek  til  aa  sjaa  at  skal  det  verta 
tale  um  «fornorsking",  so  maa  ogso  riksmaalsfolk 
ha  all  samhug  for  det  norske  folkemaalet,  som  er 
den  kjelda  dei  skal  ausa  «fornorskingi"  av  til  sitt 
eige  arbeid.  Di  meir  «fornorsking",  di  meir  von 
um  aa  møtast  paa  sams  norsk  grunn  1 Det  er  soleis 
ei  historisk  utjamning  som  i minsto  eg  vil  ynskja 
maa  ha  lukke  med  seg. 

Men  det  er  fleire  flokkar  av  riksmaals-menn. 
Det  er  dei  som  heilt  vil  fylgja  dansken  som  fyrr  — 
korkje  ha  harde  konsonantar  eller  tviljod  eller  norsk 
orddaning  eller  taka  upp  norske  ord.  Dei  er  aa  likna 
med  kona  til  Lot  som  ikkje  kunde  halda  seg  for  aa 
ståna  paa  flugti  og  kasta  eit  kjærlegt  augnekast  til 

sin  gamle  heim  i Sodoma  og  Gomorah  — og  vart 
til  ei  steinstytte!  Slike  steinstyttor  ser  det  ut  til  at 
ogso  dei  riksmaalsmenner  kann  verta,  som  vil  verta 
staaande  ved  dei  altfor  stutte  og  snaude  tilmaatin- 
gane  til  norsk  skriftbruk  som  i 1907  var  fastsette  i 
rettskrivingi  av  norsk-dansken.  Men  den  tridje  riks- 
maalsflokken  (med  professorane  Falk  og  Frithjof  Nan- 
sen  i brodden)  vonar  eg  vil  sjaa  berre  frametter, 
naar  dei  legg  ei  fast  hand  paa  plogstyret,  for  aa 
gjeva  vaar  heimlege  jord  den  beste  grøda. 

Kor  som  er:  De,  unge  vener,  vil  eg  berre  vona 
daa  fær  sjaa  gode  vendingar  i maalstriden!  De  kann 
faa  sjaa  atterreist  det  folkemaalet  som  lyt  vera  det 
sanne  grunnlaget  for  framgang  i national  ærekjensle, 
for  alt  det  som  praktisk  høyrer  med  til  rett  skiping 
av  folkelegt  stvre  i skule,  i kyrkje  og  alt  vaart  of- 
fentlege  stell! 

Det  er  de  som  fyrst  og  fremst  skal  vera  vakt- 
haldet  um  maalreisingi  frametter. 

Lat  det  norske  heimemaalet  dykkar  ljoda  sterkt 
og  jamt  ved  alle  høve  i det  private  liv  og  offent- 
Ieg.  Norske  blad  og  bøker  maa  stydjast  mot  den 
ovstore  flaumen  av  danske  og  norsk-danske  bøker 
og  blad.  Stutt  sagt:  «Lat  det  merkjast  i meir  enn 

i ordiw,  at  de  held  fedre-arven  vaar  i stand! 

Naar  det  vert  reist  herskrik  mot  folkemaalet  — og 
det  hender  dagleg  — so  møt  fram  djervt  til  vern 
og  verje  for  det.  Reis  dykk  mot  maaltvangen  i skul- 
ane  og  annanstad. 

Haldt  serleg  auga  med  administrationen  og  alle 
som  styrer  med  skular  eller  andre  kommunale  ting. 


Lær  dei  aa  gjera  sin  skyldnad!  Lat  jamstellingi 
millom  norsk  og  norsk-dansk  bokmaal  ikkje  lenger 
vera  ein  laus  talemaate. 

Lær  alle  aa  ha  vyrdnad  for  den  store  natio- 
nale  kultur-rørsla  som  maalreisingi  er.  Kunnskap 
er  magt ! Vyrdnad  for  andres  meiningar  er  ei  sam- 
funds-dygd ! 

Hugs  ogso  Sverres  ord  til  birkebeinane:  „Det 

vert  sjeldan  noko  til  kar  av  dei  som  er  blaute 
i ungdomen".  Gaa  paa  med  klokskap  og  djerv- 
skap  som  Sverre  naar  Andvake-luren  ljomar  yver 
fjell  og  fjord  og  dal,  yver  bygd  og  by! 

Fram  daa  frendar 
i fredelege  kappstig! 
retta  det  som  rangt  er 
reise  det  som  velt  er! 

Byggje  og  bøte 
med  bot  som  duger! 

Gjere  verk  som  varer 
til  verdi  øydest! 


